**Projektni zadatak natječaja – razvijanje vizualnog identiteta Grafičkog fakulteta Sveučilišta u Zagrebu**

Grafički fakultet Sveučilišta u Zagrebu raspisuje studentski javni natječaj za izradu vizualnog identiteta Grafičkog fakulteta Sveučilišta u Zagrebu 2.11.2023.

**Ovim natječajem cilj nam je izraditi novi vizualni identitet s naglaskom na vizualne komunikacije i moderni grafički dizajn u budućnosti od ambalaže do multimedije.**

Ciljane skupine:

* Srednjoškolci koji razmatraju upis na Grafički fakultet Sveučilišta u Zagrebu, a imaju afinitet za dizajnom i grafičkom tehnologijom
* Ljudi koji rade u industriji, a u potrazi su za novim ljudima koji će raditi kod njih.
* Studenti Grafičkog fakulteta Sveučilišta u Zagreb na trećoj godini koji razmatraju upis na diplomski studij.

Cilj nam je postavljanjem takvog identiteta pridobiti studente koji se dvoume koji fakultet žele upisati a imaju afinititeta prema dizajnu, ali isto tako pridobiti suradnju s industijom kako bismo privukli što više projekata i ljudi iz industije te kako bi isti tražili svoje buduće zaposlenike upravo među studentima Grafičkog fakulteta Sveučilišta u Zagrebu. Time želimo i povećati motivaciju budućih studenata Grafičkog fakulteta Sveučilišta u Zagrebu, ali i onih koji završavaju treću godinu preddiplomskog studija da nastave sa studijem jer žele imati veću pouzdanost da će dobiti posao i započeti suradnju s industrijom te znanje da su odabrali ispravni fakultet.

Stil koji se priželjkuje je dominacija bijele boje, sa varijantom CMYK boja pastelno žarke varijante i naglaskom na crnoj kao primarnoj dominantnoj boji u logotipu Grafičkog fakulteta, no moguće je napraviti i alternativni stil. Priželjkivanom stilu neće se dati prioritet nad drugim. Logotip Grafičkog fakulteta Sveučilišta u Zagrebu se neće mijenjati.

**Natječaj je otvoren isključivo studentima Grafičkog fakulteta Sveučilišta u Zagrebu.** Studenti zainteresirani za sudjelovanje u natječaju trebaju poslati:

* Prijedlog dva stila, tekstualno obrazloženje ideja te razlog odabira i razrade jednog od njih,
* Razrada postojećeg logotipa kao vizualnog koda za potrebe apliciranja na druge materijale.
* Osmisliti tri slogana,
* Prijedlog idejnog rješenja vizualnog identiteta i glavnih vizualnih elemenata te njihovih odnosa, (dizajn web stranice Grafičkog fakulteta Sveučilišta u Zagrebu, benefiti studiranja na Grafičkom fakultetu Sveučilišta u Zagrebu, styleguide u Figmi).
* Primjere primjena identiteta; aplikaciju dizajna na majicu, hoodicu, šiltericu, brošura, olovku, USB (3.0 to usb-c), vrećice, etiketa za bijelo i crno vino i nešto po vlasitoj želji.
* Blok A5 tvrdog uveza i blok A4 mekog uveza
* Opis rješavanja i izvođenja posebnih motiva.

Rok prijave prijedloga: Grafički fakultet Sveučilišta u Zagrebu poziva zainteresirane studente da prijave svoje prijedloge na javni poziv najkasnije do **ponedjeljka 19. siječnja 2024. do 23:59 sati**. Nepotpuna dokumentacija neće se razmatrati.

Prijaviti se mogu studenti kao pojedinačni autori ili autorski tim studenata.

Prijave poslati u pdf dokumentu putem e-pošte na filip.cvitic@grf.unizg.hr. Dokument nazvati Prijedlog vizualnog identiteta Grafičkog fakulteta Sveučilišta u Zagrebu - prijava.pdf.

U slučaju slanja većih dokumenata koristiti We transfer.

Odabir idejnog rješenja:

Na temelju zaprimljenih prijedloga, Stručni žiri odabrat će jedno idejno rješenje koje će se koristiti kao vizualni identitet projekta. Stručni žiri se sastoji od 8 predstavnika:

1. **doc.dr.sc. Filip Cvitić** – predsjednik povjerenstva
2. **Prof.dr.sc. Lidija Mandić** – član
3. **Doc.dr.sc. Dorotea Kovačević** – član
4. **izv. prof. dr. sc. Miroslav Mikota** – član
5. **doc.dr.sc. Darija Mustić** – član
6. **prof.dr.sc. Maja Strgar Kurečić** – član
7. **doc.dr.sc. Marina Vukoje** – član
8. **Trpimir Jeronim Ježić, mag. ing.** – član

Stručni žiri odabrat će najbolje idejno rješenje najkasnije u roku 14 dana od isteka roka za primanje natječajnih radova. Svaka od 7 točaka će biti bodovana sa ocjenom od 1 do 5 od strane svakog člana stručnog žirija čime rad dobiva prosječnu ocjenu.

O rezultatima Natječaja sudionici će biti obaviješteni putem web stranice Grafičkog fakulteta Sveučilišta u Zagrebu www.grf.unizg.hr.

Naknada za autore: Trima (3) najbolje ocijenjenim prijedlozima dodjeljuje se naknada za prijedlog dizajna.

1. Naknada za najbolje ocijenjeni rad - **500 eura**
2. Naknada za drugi najbolje ocijenjeni rad - **200 eura**
3. Naknada za treće najbolje ocijenjeni rad - **150 eura**

Raspisivač će s autorom rada čije idejno rješenje bude ocijenjeno kao najbolje, sklopiti ugovor o suradnji, uz mogućnost (ali ne i obvezu), ugovaranja daljnje suradnje na izradi izvedbenog rješenja vizualnog identiteta i ustupanju prava na korištenje autorskog djela i to isključivo ukoliko dvije strane uspiju postići međusoban zajednički dogovor o tome. Raspisivač zadržava pravo u dogovoru sa plasiranim radovima dogovoriti izvedbu pojedinih ideja s mogućnošću izmjena.

Raspisivač zadržava pravo: poništenja ovog Natječaja, odnosno neprihvaćanja niti jednog pristiglog prijedloga rada i nedodijele naknade iz fonda naknada, o čemu će svi natjecatelji biti pravodobno obaviješteni putem e-maila.

Za dodatna pitanja vezana uz Natječaj možete se obratiti na mail: filip.cvitic@grf.unizg.hr.

Konzultacije za natječaj izvršavat će se svaki tjedan o čijem će vremenu sudionici natječaja biti obavješteni pravovremeno.

Prilozi Natječaju:

1. Opći uvjeti Natječaja

2. Projektni zadatak Natječaja

3. Prijavnica